作者:避世婆婆
除咗比較多人知嘅卑詩省府維多利亞(域多利),温哥華島上仲有好幾個大城小鎮。
Victoria 係喺島嘅最南,沿住島嘅東邊上去有 Duncan, Chemainus, North Cowichan, Ladysmith, Nanaimo, Parksville, Qualicum, Cumberland, Courtenay, Comox, Campbell River,等等。其中 Nanaimo 因為有船直去溫哥華,亞洲人都唔少。Fairway Market 有分店响 Nanaimo 但係我未去過所以唔知係咪好似 Victoria 其中兩間分店噤多啱香港人嘅嘢。
島上以 Victoria 嘅屋價最貴,跟住好似係 Nanaimo, 然後好似到 Courtenay。以我所知哩三個地方繼續起緊新屋同樓,越嚟越多人搬去住。 島中間嘅 Port Alberni 都好似多咗人住,西面嘅 Tofino 吸引唔少人去滑浪。依家網上可以搵到好多野所以不妨可以睇吓每個地方嘅情況了解多啲。
公立學院同大學方面: Victoria 有 University of Victoria 同埋 Camosun College. Royal Road University 唔知係咪公立(編註:係公立的)。 Duncan 同 Nanaimo 有 Vancouver Island University. Campbell River, Courtenay, 同 Port Alberni 有 North Island College。
Nanaimo 好似唔少越南人,多咗好多啱香港人食嘅嘢。Victoria 就多咗韓國人,有好幾間韓國餐廳,亦都有韓國人做日本餐。有間韓國人做嘅越南+韓國菜叫 Pho U,我哋不時都會去。拉麵館,泰國菜,同越南餐廳都多咗。